ترکیه جمهوریتی باش وزیری احمد داوود اوغلی, ترکیه نینگ چیگره لری نینگ اخلال ایتیلیب سوریه ده گی باییربوجاق ترکمنلری نینگ بمباردمان ایتیلیشی گه عکس العمل کورستمسلیگی نینگ ممکن ایمس لیگی نی بیلدیردی. داوود اوغلی آذربایجان گه قیلگن سفری جریانیده بیرگن بیاناتلریده, روسیه گه, سوریه ده روسیه تمانیدن بمباردمان ایتیلیتگن منطقه لر ده داعش ایمس, بلکه ترکیه تمانیدن حمایه له نیتگن ترکمنلرنینگ موجود ایکن لیگی خصوصیده هوشدار بیرگن لیگی نی معلوم قیلدی. داوود اوغلی, "چیگره لری میز نی اخلال ایتیب ترکمن داغیده گی معصوم انسان لر نی اولدیریش لری گه اجازت بیریشی میز ممکن ایمس ایدی. چیگره میز آرقه لی ترکمنلرنینگ بمباردمان ایتیلیشی گه عکس العمل کورستمسلیگی میز ممکن می؟ ترکیه ایف ۱۶ طیاره لری نینگ روسیه نینگ اوروش طیاره سی نی اوریب توشیرگن نوامبر آیی نینگ ۲۴ نچی کونیده ترکمن داغی نی اوچ مراتبه بمباردمان ایتدیلر" دییه قید ایتدی. داوود اوغلی, روسیه جمهوررئیسی ولادیمیر پوتین گه قره ته بیرگن بیاناتلریده اوز سوز لری نی, "یوزمه یوز گپله شیمیز کیره ک. ساووق اوروش دوریده گی پروپاگندلر نی بیر تمان گه قویشیمیز ضروری" شکلیده دوام ایتتیردی. ترک و روس خلق لری آره سیده هیچ قنده ی بیر معما نینگ مطرح بولمیدیگن لیگی نی بیلدیرگن داوود اوغلی, "روس خلقی بیلن علاقه لی هیچ قنده ی بیر قیغو و منفی فکری میز موجود ایمس. روسیه خلقی یخشی بیر خلقدن عبارت. بیز روس خلقی گه حرمتی میز بار" دییه قید ایتدی. عینی دمده داوود اوغلی, ترکیه نینگ تاغلیق قاره باغ مسئله سی بیلن علاقه لی آذربایجان نی حمایه ایتیش گه دوام ایته دیگن لیگی نی بیلدیررایکن, آذربایجان نینگ اشغال آستیده گی توپراق لری نینگ نجات تاپیلگونگه قدر ترکیه نینگ هر دایم آذربایجان نی حمایه لیدیگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
